 1 Samuel 13  Sọl gbara afọ ? mgbe ọ malitere ịchị, ọ chịkwara Izrel afọ abụọ.Sọl wee si netiti Izrel họpụtara onwe ya puku ndị ikom atọ; Sọl na puku ndị ikom abụọ wee nọrọ na Mikmash nakwa nógbè Betel nke bụ ugwu ugwu, Jọnatan na otu puku ndị ikom nọkwa na Gibia nke Benjamin, o wee gwa ndị fọdụrụ netiti ha ka ha laa, onye ọ bụla nụlọikwuu ya.Jọnatan wee gbuo ndị agha Filistia na-eche nche na Giba, ndị Filistia wee nụ ya. Ma Sọl mere ka a fụọ opi nala ahụ dum, sị: Ndị Hibru, nụrụnụ!Izrel dum nụkwara ka a na-asị: Sọl egbuwo ndị agha Filistia na-eche nche, ugbu a Izrel esiwela ísì ọjọọ netiti ndị Filistia. E wee kpọkọta ndị Izrel ka ha soro Sọl gaa Gilgal.Ma ndị Filistia zukọtara ibuso Izrel agha, ya bụ, ụgbọ ịnyịnya agha ndị dị iri atọ na puku mmadụ isii ndị na-agba ịnyịnya nakwa ndị dị ọtụtụ dị ka ájá dị nụsọ oké osimiri; ha wee gbagoo malite ịma ụlọikwuu na Mikmash nebe ọwụwa anyanwụ Bet-even.Ndị Izrel wee hụ na ha nọ noké ihe isi ike, nihi na ihe taara ha akpụ; ha wee na-ezo onwe ha nọgba nakwa noghere dị na nkume nakwa na nkume ndị dị elu nakwa noghere ndị dị nokpuru ala nakwa nolulu mmiri.Ndị Hibru gafere Jọdan gaa nala Gad na Gilied. Ma Sọl ka nọ na Gilgal, ndị Izrel niile wee mara jijiji na-eso ya.O wee chere ruo ụbọchị asaa noge a kara aka nke Samuel kwuru; ma Samuel abịaghị Gilgal, ndị Izrel wee hapụ ya na-agbasasị.Nikpeazụ, Sọl sịrị: Wetaranụ m àjà nsure ọkụ na àjà udo. O wee malite ịchụ àjà nsure ọkụ ahụ.O wee ruo na ozugbo ọ chụsịrị àjà nsure ọkụ ahụ, lee Samuel ka ọ na-abata. Sọl wee gaa izute ya na ịgọzi ya.Samuel wee sị: Gịnị ka i mere? Sọl wee sị: Ahụrụ m na ndị Izrel ahapụwo m gbasasịa, ma gị onwe gị abịaghị nụbọchị ndị a kara aka, ndị Filistia nọkwa na-ezukọta na Mikmash,m wee sị, Ndị Filistia ga-agbadata ibuso m agha na Gilgal, emebeghịkwa m ka obi Jehova jụrụ. Nihi ya, m manyere onwe m wee chụọ àjà nsure ọkụ ahụ.Samuel wee sị Sọl: I zuzuru nzuzu. I debeghị ihe Jehova bụ Chineke gị nyere gị niwu, nke ọ gwara gị mee, nihi na, ọ bụrụ na i debere ya, Jehova gaara eme ka alaeze gị nIzrel guzosie ike ruo mgbe a na-akaghị aka.Ugbu a, alaeze gị agaghị adịte aka. Jehova ga-achọtara onwe ya nwoke obi ya nabatara; Jehova ga-ahọpụtakwa ya ịbụ onye ndú nke ndị ya, nihi na i debeghị ihe Jehova nyere gị niwu.Samuel wee si na Gilgal bilie gawa Gibia nke Benjamin, Sọl wee malite ịgụ ndị Izrel ọnụ, bụ ndị ka so ya, ihe dị ka narị ndị ikom isii.Sọl na Jọnatan nwa ya, ha na ndị ka so ha, bi na Giba nke Benjamin. Ma ndị Filistia mara ụlọikwuu na Mikmash.Ìgwè ndị agha ndị na-akwakọrọ ihe na-esi nebe ndị Filistia mara ụlọikwuu amapụta nìgwè atọ atọ. Otu ìgwè na-aga nokporo ụzọ nke gara Ọfra, ruo nala Shual,ìgwè nke ọzọ na-aga nokporo ụzọ gara Bet-horọn, ìgwè nke atọ na-aga nokporo ụzọ gara nókèala chere ihu na ndagwurugwu Zeboyim, nebe ala ịkpa.E nweghị onye na-akpụ ụzụ nala Izrel dum, nihi na ndị Filistia sịrị: Ka ndị Hibru ghara ịkpụ mma agha ma ọ bụ ube.Ndị Izrel niile na-agakwuru ndị Filistia, onye nke ọ bụla ịga mụọ mma ogè ya ma ọ bụ ọgụ ya ma ọ bụ anyụike ya ma ọ bụ mma owuwe ihe ubi ya.Ihe a na-akwụ iji mụọ ihe ndị ahụ bụ otu mkpụrụ ego pim maka mma ogè nakwa maka ọgụ nakwa maka ndụdụ nwere ezé atọ nakwa maka anyụike nakwa maka ịkpọnye ndụdụ e ji achị ehi.O wee ruo na nụbọchị agha, ọ dịghị onye ọ bụla nime ndị niile ha na Sọl na Jọnatan nọ ji mma agha ma ọ bụ ube; ma, ọ bụ naanị Sọl na Jọnatan nwa ya ji ngwá agha.Ndị agha ndị Filistia ndị na-eche nche na-amapụtakwa gaa nụzọ ndagwurugwu Mikmash. 